**Roberto Stella** (født 22. juli 1952 i Busto Arsizio i Lombardia i Italia, død 11. mars 2020 i Como) var en italiensk almenpraktiserende lege, som ble den første europeiske lege som døde av covid-19, smittet av pasienter under det første store pandemiutbruddet i Italia.

Biografi
--------

Roberto Stella kom fra Busto Arsizio og fikk sin lege- og kirurgieksamen ved Università degli Studi di Milano i 1978. Han tjenestegjorde i Alpini og trådste til som frivillig etter jordskjelvet i Irpinia i 1980.  Stella spesialierte seg i hematologi i Pavia i 1984.

Han drev en legepraksis i sitt fødested og bosted Busto Arsizio, og ble i 2017 valgt til sin fherte treårsperiode som president for *Ordine dei Medici Chirurghi ed Odontoiatri della Provincia di Varese*. Stella var med på å opplære «en generasjon av Lombardias familieleger». Han ble valgt til lederverv i *Federazione nazionale degli ordini dei medici chirurghi e degli odontoiatri* i nesten 30 år, og var president for det italienske vitenskapelige selskap for videreutdanning av almenmedisinere. Han var president for Det nasjonale interdisiplinære medisinske selskap for primærpleie (SNaMID). Stellas siste fagfellevurderte publikasjon ble publisert posthumt den 16. mars 2020, og omhandlet et e-learning-kurs han forberedte om covid-19 ment å være åpent for alle italienske leger. Over 35.000 meldte seg på til opplegget.

Død
---

I 2020 testet Stella og en annen lege ved hans praksis positiv for covid-19. Nyheten utløste panikk på stedet, og borgermesteren måtte komme med en uttalelse. Stella døde i Como den 11. mars 2020 etter pustesvikt utløst av koronavirussykdommen. Han hadde behandlet patienter med viruset, og selv blitt smittet.

Stella var den første italienske lege som vites å ha dødd av covid-19. Helseminister Roberto Speranza uttalte at det italienske helsevesen dermed hadde tapt et referansepunkt. Stellas eulogi ble kringkastet på nasjonalt fjernsyn.

Referanser
----------

1. ↑   Forbes, «Tom Hanks, Rudy Gobert And All The Other Famous Figures To Catch Coronavirus (Updated)», verkets språk engelsk, utgitt 12. mars 2020, besøkt 13. mars 2020[Hentet fra Wikidata]
2. 1 2 3 4 5  Povoledo, Elisabetta (31. mars 2020). «Roberto Stella, Regional Doctor with a National Presence, Dies at 67». *The New York Times* **(engelsk)**. ISSN 0362-4331.
3. 1 2 3 4  «Lives Lost: Doctor taught a generation of Italian physicians». *KWKT - FOX 44* **(engelsk)**. 29. april 2020. Besøkt 10. mai 2020.
4. ↑  Camurani, Andrea (3. desember 2020). «Roberto Stella ucciso dal coronavirus, era il presidente dei medici di Varese». *Corriere della Sera* **(italiensk)**. Besøkt 12. mars 2020.
5. ↑  «È morto il dottor Roberto Stella, presidente dell'Ordine dei Medici». *VareseNews* **(italiensk)**. 11. mars 2020. Besøkt 12. mars 2020.
6. ↑  «Roberto Stella riconfermato alla guida dell'Ordine dei Medici». *VareseNews* **(italiensk)**. 30. november 2017. Besøkt 12. mars 2020.
7. 1 2  «Il saluto di colleghi e amici al dottor Roberto Stella». *VareseNews* **(italiensk)**. 11. mars 2020. Besøkt 12. mars 2020.
8. ↑  «Coronavirus, ricoverati due medici di base di Busto Arsizio». *VareseNews* **(italiensk)**. 9. mars 2020. Besøkt 12. mars 2020.
9. ↑  de Moura, Helena (11. mars 2020). «Italian medical chief dies from coronavirus». *CNN* **(engelsk)**. Besøkt 12. mars 2020.
10. ↑  Merrett, Robyn (12. mars 2020). «Italian Medical Chief Roberto Stella Dies of Coronavirus at 67». *People* **(engelsk)**. Besøkt 13. mars 2020.
11. ↑  Frellick, Marcia (13. mars 2020). «Colleagues Mourn Italian 'Hero' Physician Killed by COVID-19». *Medscape*. Besøkt 10. mai 2020.